CELEX: 32014R0148
Language: sl
Date: 2014-02-17 00:00:00
Title: Izvedbena uredba Komisije (EU) št. 148/2014 z dne 17. februarja 2014 o spremembi Uredbe (ES) št. 1249/2008 glede kategorij in razredov za ugotavljanje tržnih cen v sektorju govejega mesa in glede tržnih cen za trupe prašičev

18.2.2014   
            
            
               SL
            
            
               Uradni list Evropske unije
            
            
               L 46/1
            
         
      IZVEDBENA UREDBA KOMISIJE (EU) št. 148/2014
   z dne 17. februarja 2014
   o spremembi Uredbe (ES) št. 1249/2008 glede kategorij in razredov za ugotavljanje tržnih cen v sektorju govejega mesa in glede tržnih cen za trupe prašičev
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti točke (s) prvega odstavka člena 20 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1249/2008 (2) določa podrobna pravila za uporabo lestvic Skupnosti za razvrščanje trupov goved, prašičev in ovac ter sporočanje njihovih tržnih cen, kot je določeno v točki (m) člena 43 Uredbe Sveta (ES) št. 1234/2007 (3). Uredba (ES) št. 1234/2007 je bila razveljavljena in nadomeščena z Uredbo (EU) št. 1308/2013, ki je začela veljati 1. januarja 2014.
            
         
               (2)
            
            
               Poleg tega je v Uredbi (EU) št. 1308/2013 tej razvrstitvi dodana nova kategorija Z, ki zajema trupe živali, starih od 8 mesecev do manj kot 12 mesecev. Zato je potrebno prilagoditi kategorije in razrede, v zvezi s katerimi je v skladu z Uredbo (ES) št. 1249/2008 potrebno ugotoviti nacionalne tržne cene in tržne cene Unije v sektorju govejega mesa.
            
         
               (3)
            
            
               V zvezi z lestvico Unije za razvrščanje trupov prašičev Uredba (EU) št. 1308/2013 uvaja razred S kot obvezni razred za 60 % ali več odstotno vsebnost pustega mesa kot odstotnega deleža mase trupa ter rezervni razred E za vsebnost pustega mesa več kot 55 %, vendar manj kot 60 % mase trupa. Zato je treba prilagoditi določbo v Uredbi (ES) št. 1249/2008, na podlagi katere se določajo tržne cene prašičjih trupov v državah članicah.
            
         
               (4)
            
            
               Uredbo (ES) št. 1249/2008 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Uredba (ES) št. 1249/2008 se spremeni:
   
               1.
            
            
               Člen 14(1) se nadomesti:
               „1.   Tržne cene v posameznih državah in v Uniji se na podlagi lestvice Unije za razvrščanje trupov iz člena 10 Uredbe (EU) št. 1308/2013 Evropskega parlamenta in Sveta (4) ugotavljajo vsak teden ter so povezane z naslednjimi razredi mesnatosti in zamaščenosti za kategorije iz točke A(II) Priloge IV k navedeni uredbi:
               
                           (a)
                        
                        
                           trupi živali, starih od 8 mesecev do manj kot 12 mesecev: U2, U3, R2, R3, O2, O3;
                        
                     
                           (b)
                        
                        
                           trupi nekastriranih samcev, starih od 12 mesecev do manj kot 24 mesecev: U2, U3, R2, R3, O2, O3;
                        
                     
                           (c)
                        
                        
                           trupi nekastriranih samcev, starih od 24 mesecev: R3;
                        
                     
                           (d)
                        
                        
                           trupi kastriranih samcev, starih od 12 mesecev: U2, U3, U4, R3, R4, O3, O4;
                        
                     
                           (e)
                        
                        
                           trupi krav: R3, R4, O2, O3, O4, P2, P3;
                        
                     
                           (f)
                        
                        
                           trupi drugih samic, starih od 12 mesecev: U2, U3, R2, R3, R4, O2, O3, O4.
                        
                     
         
               2.
            
            
               Člen 25(2) se nadomesti:
               „2.   Cena iz odstavka 1 se določi z uporabo kotacije naslednjih kategorij:
               
                           (a)
                        
                        
                           trupi od 60 do manj kot 120 kg: E, S;
                        
                     
                           (b)
                        
                        
                           trupi od 120 do manj kot 180 kg: R“.
                        
                     
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. februarja 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (UL L 337, 16.12.2008, str. 3).
   
      (3)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (UL L 299, 16.11.2007, str. 1).
   
      (4)  UL L 347, 20.12.2013, str. 671.“